Fjölskylduganga í Álfhólsskógi á Degi umhverfisins Umhverfisnefnd Hvalfjarðarsveitar , í samstarfi við Skógræktarfélag Skilmannahrepps , býður til gönguferðar í skógræktinni við Fannahlíð á morgun á Degi umhverfisins laugardaginn 25. apríl . Gangan hefst klukkan 14.00 við bílastæðið við Félagsheimilið Fannahlíð og stendur í um það bil 1,5 klst . Fulltrúar frá Skógræktarfélaginu leiða gönguna og gæða hana ýmsum fróðleik um umhverfið og náttúruna . Gestir eru hvattir til að vera í góðum skóbúnaði og klæddir eftir veðri . Dagur umhverfisins er haldinn hátíðlegur þann 25. apríl ár hvert en það er fæðingardagur náttúrufræðingsins og læknisins Sveins Pálssonar . Sveinn var fyrstur Íslendinga til að nema náttúruvísindi og lauk námi frá Kaupmannahafnarháskóla árið 1791 . Hann hvatti m.a. til aðgerða gegn skógareyðingu á Íslandi . Að göngu lokinni gefst göngugörpum kostur á að skila inn hugmyndum að fyrirkomulagi og / eða koma með ábendingar varðandi veitingu umhverfisviðurkenninga í Hvalfjarðarsveit . Það eru að sjálfsögðu allir velkomnir að koma og njóta útiveru í skjólgóðu og fallegu umhverfi og vonandi sjáum við sem flesta . -Fréttatilkynning frá umhverfis - , skipulags - og náttúruverndarnefnd Hvalfjarðarsveitar . Um Skógræktina við Fannahlíð : Fyrsta landspilda til skógræktar var fengin 1940 . Magnús Símonarson á Stóru-Fellsöxl lagði til spildu úr landi sínu undir skógrækt í kjölfar þess að Hákon Bjarnason , þáverandi skógræktarstjóri , gerði úttekt á landkostum í sveitinni . Reynt hefur verið að hafa nokkra fjölbreytni í vali trjátegunda , þótt ákveðnar tegundir séu ríkjandi . Einnig er tekið tillit til jarðvegs við val á trjám . Við höfum notið aðstoðar sérfræðinga frá Skógræktarfélagi Íslands við skipulagningu og val á trjám . Afar veðurgott er á þessu svæði , enda sést það á því hvað tré eru beinvaxin og vaxa mikið á hverju ári . Það var því ekki að ástæðulausu að Hákon Bjarnason mælti með þessu landi til skógræktar .